**AGENȚIA PENTRU PROTECȚIA MEDIULUI ILFOV**

**DECIZIA ETAPEI DE INCADRARE**

**PROIECT**

Ca urmare a solicitării de emitere a acordului de mediu adresate de S.C. INFINITY DIVISIONS S.R.L cu sediul in Bucuresti, Sector 6, Splaiul Independentei, Nr. 202B, înregistrata la Agenţia pentru Protecţia Mediului Ilfov cu nr. 8993/22.04.2024 si completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale

protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare,

# autoritatea competentă pentru protecţia mediului APM Ilfov decide, ca urmare a

# consultărilor desfăşurate în cadrul şedinţei Comisiei de Analiză Tehnică din data de 31.07.2024, ca

proiectul **‘‘Construire hale pe structura metalica sau beton, cu functiunea de productie si depozitare productie, spatii de birouri, imprejmuire, bransamente utilitati si organizare de santier‘‘**, care se va amplasa in comuna Mogosoaia, str. Ciobanului fn, nr. cad. 68287, judeţul Ilfov, nu se supune evaluării impactului asupra mediului si nu se supune evaluării adecvate.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10 a;

b). proiectul nu se incadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

1. proiectul nu se va implementa intr-o arie naturala protejată sau sit Natura 2000

sau in vecinatatea acestora;

1. proiectul propus nu intra sub incidenta art. 28 din Ordonanta de urgenta a Guvernului nr.

57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Nu este necesara elaborarea SEICA, conform adresei nr. 6618/19.07.2024 emisa de AN Apele Romane, Sistemul de Gospodarire a Apelor Ilfov - Bucuresti.

**1. Caracteristicile proiectului:**

***1.1. Descrierea proiectului:***

 Proiectul se implementeaza pe un teren cu suprafaţa de 7260 mp si va consta in realizarea unei constructii cu structura din beton, impartita in 8 spatii aproximativ egale

Caracteristici si Indicatori Urbanistici propusi:

S teren = 7 260 mp din acte

S construita = 4 190 mp

S construita desfasurata = 4 590 mp

Inaltime maxima = 9.00 m

P.O.T. = 58%

C.U.T. = 0.6

S spatiu verde = 1 454.5 mp

Proiectul propune constructia unei hale impartita in 8 spatii, fiecare destinata functiunilor de productie, depozitare productie si birouri. Suprafata totala construita este de 4 190 mp, iar suprafata desfasurata este de 4 590 mp. Cladirile vor avea un regim de inaltime de Parter + Etaj 1 partial, cu o inaltime maxima de 9 m.

Zonele de productie de 475 mp vor gazdui microproductii industriala nepoluanta concentrate pe prelucrarea metalelor, pietrei, lemnului si altor materiale similare, utilizate in fabricarea corpurilor de mobilier. Fiecare spatiu de productie are o zona de depozitare a materialelor prime sau a materialelor finite de aproximativ 10.40 mp.

**-** descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea;

Proiectul va acomoda diverse procese de productie industriala usoara, depozitare si logistica, in functie de nevoile chiriasilor dar care nu genereaza emisii poluante semnificative, care respecta normele de mediu.

Achizitionarea materiei prime se va face de la furnizori autorizati si se va transporta in interior cu ajutorul unui motostivuitor.

Procesul tehnologic pentru proiectul propus cuprinde urmatoarele etape:

1. Receptia si depozitarea materiilor prime. Materiile prime folosite sunt metal, lemn, beton, sticla, piatra naturala etc.
2. Depozitarea materiilor prime sunt depozitate in zone desemnate in functie de profilul investitiei.
3. Taiere si dimensionare unde avem masini de taiat cu laser, fierastraie circulare, fierastrau mecanic, masini de debitat.
4. Modelare si formare unde avem strung, freze, scule de sculptat, masini de indoit, freze CNC, masini de slefuit.
5. Asamblarea unde produsele sunt finalizate cu suruburi, sudura, silicon.
6. Finisare. Materialele obtinute prin procesele de prelucrare sunt finisate final prin slefuire, lacuire, vopsire, finisare margini.
7. Asigurarea calitatii
8. Ambalarea si depozitarea produselor finite
9. Expediere produse.

Produse si subproduse obtinute. Produsele principale obtinute sunt mobilier din metal si lemn, panouri decorative, elemente de decor din beton, elemente din piatra naturale. Subprodusele cuprind aschii de lemn, rumegus, deseuri metalice, resturi de sticla, fragmente de beton si piatra.

Echipamentele folosite sunt:

- 1 masina de taiat cu laser (aprox. 20 mp)

- 2 strunguri CNC (aprox. 15mp fiecare)

- 2 masini de slefuit (aprox. 10mp fiecare)

- 3 fierastraie circulare (aprox. 5mp fiecare)

- 1 masina de gaurit (aprox. 2mp)

- 1 freza CNC ( aprox. 10 mp )

Capacitatea de productie estimata pentru un modul de hala este pentru:

Mobilier – piese mari – mese, dulapuri, etc - 20 unitati/luna

 Piese mici – scaune, rafturi, etc – 40 unitati/luna

Elemente decorative – panouri mari – 10/luna

 -Panouri – 60 unitati /luna

Materiile prime utilizate vor varia in functie de specificul activitatilor de productie si depozitare.

Materialele prime vor fi aprovizionate periodic pentru a evita suprastocarea si pentru a asigura continuitatea productiei.

Activitatea ce se va desfasura in cadrul ansamblului construit va avea ca materii prime:

1. placi de otel, aluminiu sau alte aliaje metalice pentru structura mobilierului sau pentru componente precum balamale, manere etc.
2. profile metalice sau tevi pentru structuri de suport sau alte elemente structurale.
3. Placi de marmura, granit, ardezie sau alte tipuri de piatra pentru blaturi de masa, plafoane, ornamente
4. Placi sau panouri de lemn pentru constructia carcaselor, rafturilor, sertarelor etc.
5. Materiale compozite pe baza de lemn, cum ar fi PAL, MDF sau OSB utilizate pentru diverse componente ale mobilierului
6. Placi sau panouri de sticla, sticla securizata sau colorata.
7. Materiale textile pentru tapiterie
8. Elemente de iluminat sau componente electronice utilizate in mobilier
9. Piese de mobilier prefabricate
10. Vopsele, lacuri , uleiuri si alte materiale de finisare pentru protejarea si decorarea suprafetelor de lemn, metal sau alte materiale
11. ciment, armaturi pentru corpuri de mobilier personalizate cu estetica industriala

Produse finite vor fi corpuri de mobilier, placari si diverse finisaje arhitecturale. Deseurile provenite din activitatile de productie a mobilierului vor fi: resturi metalice, piatra, lemn etc.

**Utilitati**

UTILITATI

Debitul de apa necesar functionarii complexului de hale se va extrage din stratul freatic prin intermediul forajelor verticale. Totodata pentru alimentare cu apa menajera pentru toate functiunile propuse este necesara executia de foraje de apa care sa satisfaca necesitatea unui debit de 5.45 l/s.

Prin intermediul pompei submersibile se vor asigura necesarul de apa pentru consum menajer si pentru umplerea rezervorului de apa pentru incendiu.

Instalaţiile interioare de canalizare a apelor uzate menajere asigură colectarea şi evacuarea în reţeaua exterioară de canalizare din incintă a apelor uzate menajere provenite din functionarea obiectelor sanitare si a apelor pluviale.

Apele uzate menajere colectate de la obiectele sanitare se evacuează gravitaţional, prin curgere liberă, la reţeaua de canalizare care se va executa în incintă. Apele astfel colectate se vor directiona prin intermediul retelei proiectate in bazinul vidanjabil, aplasat in limita de proprietate.

Apele uzate scurse accidental pe pardoseală se vor colecta prin intermediul sifoanelor de pardoseală. Pentru parter se prevad sifoane de pardoseala cu preluare laterala d40 si evacuare verticala d110, prevazute cu clapete antimiros.

Pentru colectarea si evacuarea apelor pluviale de pe invelitoarea cladirii se va folosit sistemul compus din jgheaburi, receptoare si coloane interioare din PEID. Apele pluviale astfel colectate vor fi directionate gravitational catre reteaua exterioara de canalizare pluviala fara hidrocarburi.

Instalatiile interioare de canalizare pluviala se racordeaza la reteaua exterioara de canalizare din incinta, prin intermediul caminelor de racord, dupa care vor fi directionate catre bazinul de retentie ape pluviale

Apele de pe suprafetele betonate si parcaje sunt preluate cu ajutorul gurilor de scurgere si al rigolelor si sunt directionate prin intermediul unei retele separata de cea cu ape de pe invelitoare, urmad a fi trecute printr-un separator de hidrocarburi ce se va monta ingropat. Apa rezultata de la separatorul de hidrocarburi este directionata catre bazinul vidanjabil.

Tuburile de canalizare se pozează în şant la adâncime variabilă, respectând adâncimea de înghet, pe un pat de nisip de 10 cm grosime (conform STAS 816/80) pentru a asigura stabilitatea în plan a tubului. Pe reţeaua de canalizare se prevăd cămine de vizitare în aliniament şi la schimbare de direcţie.

Apele colectate in bazinul de retentie se vor pompa, prin intermediul a doua pompe, o parte se va folosi in irigarea spatiilor verzi din jurul ansamblului iar restul se vidanjeaza daca este cazul.

Totodata, din forajele propuse se poate asigura si necesarul de apa pentru irigarea spatiilor verzi in completare cu apele pluviale stocate in bazinul de retentie ape pluviale.

*1.2.* ***Cumularea cu alte proiecte****:* nu este cazul.

*1.3.* ***Utilizarea resurselor naturale****:* nu este cazul.

*1.4.* ***Productia de deseuri****:*

Deșeurile generate pe **perioada de construire şi de funcţionare** vor fi colectate separat intr-un spatiu special amenajat şi evacuate periodic de pe amplasament în vederea eliminării sau valorificării, dupa caz, pe baza de contracte încheiate cu agenţi economici specializaţi şi autorizaţi.

*1.5.* ***Emisii poluante, zgomot si alte surse de disconfort****:* pe perioada executiei lucrarilor, emisiile vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

Nivelul de emisii si de zgomot rezultate in perioada executiei si cea de functionare se vor incadra in limitele admise pentru functiunea existenta in zona amplasamentului.

**2. Localizarea proiectului:**

2.1. utilizarea existentă a terenului: Terenul este situat in intravilanul comunei Mogosoaia conform P.U.G aprobat cu H.C.L. nr 34/18.11.1999, iar conform P.U.Z. aprobat cu H.C.L. nr 2 din 31.01.2007 terenul este situat in zona mixta de industrie nepoluanta, depozitare, servicii, comert si birouri cu indicatori si conditiile de construire de la regimul tehnic

2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista atat în perioada desfăşurării lucrărilor de execuţie cat si în timpul funcţionării.

**4. Conditiile de realizare a proiectului:**

- Investiţia şi organizarea de şantier se vor realiza în condiţiile impuse prin avizele sau acordurile emise, precum si prin Certificatul de Urbanism nr. 100/01.04.2024 emis de Primaria comunei Mogosoaia.

- Se vor respecta prevederile impuse prin PUZ aprobat

- Se vor respecta prevederile O.U.G. nr.195/2005 privind protectia mediului cu modificarile si completarile ulterioare.

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice.

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului.

- Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor.

- Se vor respecta prevederile OUG nr. 92/2021 privind regimul deseurilor modificata si completata.

- Se vor lua măsuri de protecţie antifonică în zona de lucru a şantierului.

- Se vor respecta prevederile Ordinului nr. 119/2014 emis de Ministerul Sănătăţii.

- Se vor respecta prevederile Legii Apelor nr.107/1996 cu modificarile si completarile ulterioare.

- Indicatorii de calitate ai apelor uzate menajere evacuate prin vidanjare in reteaua de canalizare publica nu vor depăși valorile maxime impuse prin H.G. 188/2002, NTPA 002/2002, modificat si completat de H.G. nr. 352/2005.

- Indicatorii de calitate ai apelor pluviale epurate evacuate se vor încadra în prevederile impuse de HG 188/2002 - Anexa 3 - Normativul NTPA-001/2002, modificată și completată prin HG 352/2005.

- Se va obține și se va respecta avizul de gospodărire a apelor emis de A.N. ”Apele Române” Administrația Bazinală de Apă Argeș-Vedea. In cazul în care soluția de alimentare cu apă/evacuare ape uzate din avizul emis de Apele Române, nu corespunde cu soluția prevazută în prezentul act emis de către APM ILFOV, atunci titularul are obligația de a solicita revizuirea prezentului act de reglementare.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat.

 - Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.

- In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii publice locale.

- Se va respecta legislatia de urbanism in vigoare.

- Se va amenaja si intretine spatiul verde din incinta. Suprafata de spatii verzi prevazuta prin proiect va fi amenajata si intretinuta. Suprafetele de teren prevazute ca spatii verzi nu pot fi stramutate, diminuate sau supuse schimbarii de destinatie conform OUG nr. 114/2007.

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toata perioada;

 - Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 realizarii lucrărilor;

- Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate.

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător.

În vederea menținerii calității aerului în parametri optimi pe perioada de functionare, în zona amplasamentului, se vor respecta următoarele conditii:

- utilizarea apei, pentru suprimarea prafului în cantitatile, frecventa și proportiile necesare, în zona de lucru; minimizarea activităților generatoare de praf ;

- oprirea motoarelor tuturor vehiculelor aflate în stationare, în zona șantierului;

- se vor alege trasee optime din punct de vedere al protectiei mediului, pentru deplasarea vehiculelor care pot elibera în atmosfera particule fine;

In cazul apariţiei unor modificari ale caracteristicilor tehnice ale proiectului/condiţiilor stabilite prin prezentul act de reglementare emis de A.P.M. Ilfov, aveti obligatia solicitării şi obţinerii revizuirii acestuia, în situaţia în care nu a fost încă emisă aprobarea de dezvoltare de către Primăria comunei Mogosoaia. În caz contrar, se va solicita şi obţine un nou act de reglementare.

Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private, care au făcut obiectul procedurii de evaluare a impactului asupra mediului, autoritatea competenta pentru protectia mediului, care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin. (4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov se sanctioneaza conform prevederilor legale în vigoare.

 Proiectul deciziei etapei de încadrare a fost afişat pe site-ul <http://apmif.anpm.ro>.

  În conformitate cu prevederile O.U.G. nr. 195/2005, aprobată prin Legea nr. 265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

 Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

 In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.

 Prezenta decizie este valabila pe toata perioada de realizare a proiectului, iar în situatia în care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării

publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21, alin. (3) sau autorității ierarhic superioare

revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. nr. 292/2018, privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

 Director Executiv

Corina Ecaterina NECULA CIOCHINA

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Alin Romeo Ciprian STANCIU | Șef Serviciu A.A.A | 31.07.2024 |  |
| Întocmit: Georgeta ANGHELESCU | Consilier superior | 31.07.2024 |  |